ફેસબુક ને વોટ્સઅપ પર વાચનના નામે લોકો સમક્ષ જે પીરસાય છે તેમાં ગુણવત્તા કેટલી? આ સવાલ ઘણા ભાવકોને મૂંઝવે છે. તો આ નવા વર્ષે એક શુભકાર્ય હાથ ધરીએ… સત્ત્વશીલ સાહિત્યને ઓળખીએ, ને એને એના યોગ્ય વાચક સુધી રીડ ગુજરાતીના માધ્યમથી પહોંચાડીએ. જો તમે એવું કંઈક વાંચો છો, જે અન્ય જે તમારા દિલમાં દીપ પ્રગટાવી જાય છે તો તમે અમને મોકલી આપો. રીડ ગુજરાતીના નિશ્ચિત નિયમોમાં જે કૃતિ યોગ્ય જણાશે તો ચોક્કસ પ્રકાશિત કરવામાં આવશે. આંગળી ચીંધવાનું પુણ્ય આ વર્ષે કરીએ. રીડગુજરાતીના ફેસબુક પેજને ધમધમતું કરવાનો આ વર્ષે અમે પ્રયત્ન આદર્યો છે, અન્ય સોશિયલ મિડીયા પ્લેટફોર્મમાં પણ આવો જ પ્રયત્ન કરવો છે. રીડગુજરાતીના લેખો અનેક વોટ્સએપ ગૃપમાં / ફેસબુક પેજમાં એના સંધાન વગર ફરતા હોય છે ત્યારે રીડગુજરાતી પોતે જ સદવાંચનનો રસથાળ પીરસતી આ કૃતિઓ સોશિયલ મિડીયામાં વહેંચે એ ઈચ્છનીય પણ છે.